จริงๆร้านอาหาร Mellben Seafood มีหลายสาขา แต่ที่เลือกมาสาขานี้คือเพื่อนคนท้องถิ่นแนะนำมา ว่าคนไม่เยอะ ไม่พลุกพล่าน ราคาไม่แน่ใจ แต่อาจจะถูกกว่าย่านการค้าดังๆในเมนูบางอย่าง ไม่ต้องรออาหารนาน 

วันที่ไปฝนตก แล้วไปก่อนร้านปิด 30 นาทีเอง แต่ร้านก็ต้อนรับอย่างดี แถมเปิดรอจนทานเสร็จ บริการดี้ดี

เมนูขึ้นชื่อคือแน่นอนว่าเป็นปูผัด ส่วนตัวชอบทานเผ็ดเลยสั่ง ผัดพริกมา ซึ่งรสชาติไม่เผ็ดมาก พอดีไม่เลี่ยน ปูตัวใหญ่ ทานคู่กับหมั่นโถวทอด อร่อยมากกกกกก ตัดกันพอดีอย่างลงตัว ทางร้านแนะนำเป็นเมนูเหมือนหอย ราดด้วยเหมือนเป็นน้ำจิ้มซีฟู้ด มีกระเทียมเยอะๆ นี่ก็อร่อย ทานคู่กับเครื่องดื่ม เข้ากันสุดกับอากาศ

สุดท้ายอยากให้ตรวจบิลดีๆนะคะ ตอนที่ไปมีคนยกถั่วมาให้ แต่เพื่อนแพ้เลยไม่ได้รับ พอสุดท้ายเช็คบิลกลับห้องคิดค่าถั่วไปด้วย หลายร้อยเลยคะ เจ็บใจถึงทุกวันนี้ แต่ให้อภัยได้ เพราะอย่างอื่นอร่อย :)